रमेश (संवाददाता )
दुद्धी । तहसीलदार द्वारा लापरवाही के आरोप में दो लेखपालों पर कार्यवाही को लेकर आक्रोषित लेखपालों का धरना दूसरे दिन एसडीएम सुरेश राय के आश्वासन के बाद समाप्त हो गया। शनिवार को तहसील मुख्यालय पहुंचे उप जिला अधिकारी सुरेश राय ने सबसे पहले धरने पर बैठे लेखपालों से मिले और उन्हें समझा बुझाकर धरना समाप्त कराया। एसडीएम द्वारा कार्यवाही वापस लेने सहित अन्य गतिरोध को आपसी समन्वय से दूर करने के आश्वासन पर लेखपालों ने अपना धरना समाप्त कर दिया।
लेखपाल संघ अध्यक्ष विनय कुमार गुप्ता ने बताया कि उप जिला अधिकारी महोदय द्वारा कार्यवाही वापस लें ली गई हैं तथा अन्य समस्याओं के निराकरण करने के आश्वासन के बाद लेखपालों ने अपना धरना वापस समाप्त करते हुए सभी लेखपाल काम पर लौट गए हैं।